b'\n_START_ARTICLE_\nIk\xc3\xa4johtaminen\n_START_PARAGRAPH_\nIk\xc3\xa4johtaminen hy\xc3\xb6dynt\xc3\xa4\xc3\xa4 vanhempien ty\xc3\xb6ntekij\xc3\xb6iden tietotaitoa ja mentorointia, jotta hiljainen tieto saadaan siirretyksi seuraavalle sukupolvelle. Ik\xc3\xa4johtaminen parhaimmillaan merkitsee ty\xc3\xb6yhteis\xc3\xb6n voimavarojen mielek\xc3\xa4st\xc3\xa4 hy\xc3\xb6dynt\xc3\xa4mist\xc3\xa4 ja sukupolvenvaihdoksen onnistunutta toteutusta. Jos ik\xc3\xa4johtamisen merkityst\xc3\xa4 ei ty\xc3\xb6yhteis\xc3\xb6ss\xc3\xa4 ymm\xc3\xa4rret\xc3\xa4, niin menetykset ty\xc3\xb6yhteis\xc3\xb6lle voivat olla korvaamattomia ja arvokasta tietoa valuu hukkaan, kun ik\xc3\xa4\xc3\xa4ntyv\xc3\xa4t ty\xc3\xb6ntekij\xc3\xa4t j\xc3\xa4\xc3\xa4v\xc3\xa4t el\xc3\xa4kkeelle. Ik\xc3\xa4johtamisen periaatteiden unohtuminen ty\xc3\xb6yhteis\xc3\xb6ss\xc3\xa4 voi johtaa ik\xc3\xa4syrjint\xc3\xa4\xc3\xa4n, joka on ty\xc3\xb6syrjint\xc3\xa4rikos._NEWLINE_Jotta ik\xc3\xa4\xc3\xa4ntyv\xc3\xa4 ty\xc3\xb6ntekij\xc3\xa4 kokisi tiedon siirt\xc3\xa4misen uudelle sukupolvelle merkitykselliseksi, h\xc3\xa4nen pit\xc3\xa4isi voida kokea arvostuksen tunnetta. Vanhemmilla ty\xc3\xb6ntekij\xc3\xb6ill\xc3\xa4 on arvokkaita ominaisuuksia. Helposti unohdetaan, ett\xc3\xa4 vanhalla ty\xc3\xb6ntekij\xc3\xa4ll\xc3\xa4 on kokemusta ja hiljaista tietoa, jota nuoremmilta puuttuu. Hiljaisen tiedon siirt\xc3\xa4mien seuraavalle sukupolvelle vaatii mentorointia .'